钦定古今图书集成/明伦汇编/氏族典/第362卷 > 金润
## 钦定古今图书集成/明伦汇编/氏族典/第362卷 > 金润

按《万姓统谱》：润字伯玉，上元人。年十二能赋诗。正统
间，举乡贡，授兵部司务。才敏有识。己巳，瓦剌入寇，上
欲亲征，润白于尚书邝埜曰：“细事未可重烦车驾。”又
请于王翱、胡濙，乃上疏不报。值变后，为少保于谦所
重，每谘议兵事，寇终遁去，京师晏然。擢南安知府。政
暇弹琴写画赋诗。以子贵乞休家居，号“洞天十友。”